 Zutta ametajwa kukatwa na nafasi yake kuchukuliwa na Vincent Bossou wa Togo ambaye alitarajiwa kutia saini juzi baada ya kufuzu vipimo.Akizungumza kwenye mazoezi ya Yanga yaliyofanyika kwenye uwanja wa Karume, Dk Tiboroha alisema mchezaji huyo anahitajika katika timu mbili hiyo ya Zimbabwe na nyingine ya Ghana.“Zutta anatakiwa na timu mbili na tunaendelea na mazungumzo nazo kwa ajili ya kuona tunafikia wapi, kwa sababu kiwango chake hakijakubalika kwa mashabiki wa klabu hiyo,” alisema.Licha ya Yanga kutaka kumtema, mchezaji huyo alionekana kufanya vizuri katika mazoezi ya jana kiasi cha kuwavutia baadhi ya mashabiki waliokuwepo uwanjani hapo.Mchezaji huyo alikuwa akifunga mipira mizuri na kupiga mashuti makali yaliyomvutia kocha wa Yanga Hans van der Pluijm akiAmini bado ni mchezaji mzuri.Pluijm ndiye aliyemuita mchezaji huyo na kusajiliwa Yanga, ambapo alisema kama Zutta angepewa muda zaidi wangemuona kuwa ni mzuri.